มีอะไรกับแฟน วันที่16เม.ย เป็นวันตกไข่ เริ่มแรกไม่ได้ใส่ถุงยาง มาใส่ถุงยางในช่วงหลัง จนแฟนเสร็จภาระกิจ ไม่ได้แตกใน กังวลว่าจะตั้งครรภ์เลยกินยาคุมฉุกเฉินแบบ1เม็ด ไม่เกิน72ชั่วโมงหรือไม่เกิน3วัน ก่อนกินมีอาการเจ็บที่นมอยู่แล้ว หลังกินมีอาการเจ็บที่หัวนม ปวดท้อง ตอนนี้วันที่ 25เม.ยกินยาคุมฉุกเฉินครบ 7วันแล้ว แต่ประจำเดือนไม่มาจะมีโอกาสท้องมั้ยคะ? แล้วมีตกขาวออกมานิดหน่อยค่ะ เป็นคนที่มีปัญหาเกี่ยวกับรอบเดือนอยู่แล้วประจำเดือนมาไม่ปกติอยู่แล้ว แล้วมีน้ำหนักที่เกินเกณฑ์ด้วยค่ะ
สวัสดีค่ะ ถ้าไม่ได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์นั้น มีโอกาสที่จะทำให้เกิดการตั้งครรภ์ได้จึงมีข้อบ่งชี้การใช้ยาคุมฉุกเฉินร่วมไปด้วย ภายใน 72 ชั่วโมงหลังการมีเพศสัมพันธ์ค่ะ โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังการใช้ยาให้สังเกตอาการและประจำเดือน และยืนยันการตั้งครรภ์ร่วมด้วยหลังจากนี้ถ้าประจำเดือนไม่มาตามปกติ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่ทำให้ประจำเดือนไม่มาได้ต่อไป การมีน้ำหนักเกินเป็นสาเหตุได้ แต่ต้องยืนยันการตั้งครรภ์ให้แน่ชัดก่อน